kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en pl kk kk kk kk kk en kk en kk kk kk en kk en kk kk kk en kk kk kk en kk en kk en kk kk kk en kk en kk kk kk de kk ru kk en kk kk kk kk kk kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Серікбол ХАСАН: Балалар әдебиетіне сұраныс жоғары - Қазақстандағы Ислам
«Жүрек сөзі» деген айдарында айтары бар ел азаматтардың сырлы сұхбаттары жарияланса, «Оқырман хаттары» айдарында оқырмандарымызбен байланыс орнату мақсатында еліміздің әр түпкірінен жолданған хаттар, жұртшылықтың талап-тілегі мен ұсыныс-пікірлерін жариялап жүрміз. Сондай-ақ білім-ғылымға арналған «Көкжиек», жас отбасыларға бағыт-бағдар беретін «Шаңырақ», аптаның айшықты тақырыптарын талқылайтын «Өзекті» секілді тұрақты айдарларымыз да бар.
– «Қазір газеттердің заманы кетті, оларды ешкім оқымайды» деген пікірмен келісесіз бе?
– Қазіргі таңда жаңа медиа қарқынды дамып келеді. Соған қарай БАҚ-тың форматы да қатты өзгеруде. Газет қана емес, қазір телеарналардың өзі әлеуметтік желілермен жарыса алмай қалды. Телеарнадағы бағдарламаға қарағанда youtube каналындағы жобаның қаралымы артып тұр. Сондай кезде, әрине, газеттің болашағы ойландырады. Алайда қорқатын дәнеңе жоқ. Кезінде телеарна енді шыққанда радио тілшілері «радионың уақыты бітті, телеарна бізді басып озды» деп үрейленген. Бірақ радиолар әлі жасап келеді. Олар да жаңа, соны соқпаққа түсті.
Газет-журналдар да сол секілді түрлі ізденістерге барып жатыр. Заман өзгерсе де газет-журналдың өзі бағыты, оқырмандары бар. Ойлы адам, өзін зиялы қатарына қосатын жан ақпаратты газеттен алғысы келеді. Сондықтан газетті неғұрлым қызықты етіп шығарсақ, оқырман одан айырылмайды. Бұл жағынан салалық басылымдардың мүмкіндігі мол.
– Серікбол мырза, сіз балалар ақыны ретінде көпке танымалсыз. «Balapan» арнасында күнде көрсететін сіздің сөзіңізге жазылған «Қолыңды жу» атты әнді қазір кішкентай бүлдіршіндеріміз жатқа айтатын болды. Одан басқа да балаларға арналған қандай шығармаларыңыз бар?
– Балалар әдебиеті – маған үнемі мотивация беретін, өмірімнің бір бөлшегі. Басқа дүние жазылмаса да, балаларға арнап өлең жазуды тоқтатпауға тырысамын. Себебі ең өміршең шығармашылық – әдебиет. Соның ішінде балалар әдебиеті. Бір ғана Бердібек Соқпақбаевтың шығармалары бірнеше буынды тәрбиеледі.
Бұрын «Ұлан», «Ақ желкен» секілді балалар басылымдарында жауапты қызмет істедім. Балалар қаламгерлерімен жақын араластым, ағалардың ақыл-кеңесін алдым, тәжірибесінен сусындадым. Студент кезде поэзия да, әңгіме де жазып көрдім, сын да жазған кезім болды. Алайда маған лайықтысы осы балалар әдебиеті шығар деп ойлаймын. Ендігі міндетім – балаларға рухани азық болатын шығармаларды көбейте түсу.
Өзіңіз айтып отырған «Қолыңды жу» өлеңі наурызда, жұқпалы індет тарап, бәріміз карантинге қамалған кезде шыққан болатын. Мақпал Жұмабай әріптесіміз «Balapan» арнасынан әнге, роликке айналдырып көрсетті. Балалар жақсы қабылдаған секілді. Мұндай қолдаулар қатты қуантады әрі ақынды шабыттандырады.
Карантин кезінде бас-аяғын түгендеп көрсем, бірнеше жинаққа жүк болар балаларға арнаған өлеңдерім жиналып қалған екен. Енді оның кітап болып жарыққа шығуы – уақыттың еншісіндегі нәрсе. Балалар кітаптары заманауи талаптарға сай, сапалы шығуы керек. Ол үлкен қаражатты талап етеді. Балалар кітаптарының мазмұны мен иллюстрациялары бір-бірімен қабысып тұрғаны жақсы. Сонда ғана ол кітап біраз баланың қолына жетеді.
– Бүгінде балалар әдебиеті кенже дамып келеді. Балаларға арналған өлең-жырлар жазатын ақын-жазушылар да, олардың шығармалары да аз секілді. Бұның себебі неде?
– Әдебиеттің кенже қалып бара жатқан салалары қатарында драматургия мен балалар әдебиетін атауға болады. Себебі бұл тақырыпқа жастар көп бара бермейді. Алайда біздің балалар әдебиетінде бұрынғылардан қалған мол мұра бар. Балалар сол шығармаларды оқыса, мол мағлұмат алуға болады.
Бірақ заман алға жылжып, технологиялар мен құрылғылар дамыған сайын, байырғы шығармалардың өзектілігі, құндылығы төмендейді. Себебі әр заманның баласы өз ортасын, өзі өмір сүріп жатқан қоғамды көргісі келеді. Сондықтан балалар әдебиеті де жаңаланып, балалар жазушылары да жасарып отыруы керек. Балалар әдебиеті дамымай, әдебиеттің басқа салалары да дамымайды. Себебі оқырман бала күнінен қалыптастады. Сол себепті билік тізгінін ұстаған азаматтар, мұғалімдер, ата-аналар балалар әдебиетінің қажеттілігін түсінуі қажет.
Нарықта мотивациялық, психологиялық кітаптармен қатар балаларға арналған кітаптар да өтімді. Балалар әдебиетіне сұраныс жоғары. Балалар қаламгерлерінің шығармаларын жариялап, қалың жұртшылыққа таратып, кітап етіп басып шығарса, оларға тиісінше қаламақы төленсе, бұл тақырыпта қалам тербейтін әдебиетшілер қатары көбейеді деп ойлаймын.
– Жуырда Білім және ғылым министрі Асхат Аймағамбетов өз әлеуметтік парақшасында мектепте қазақ әдебиетінің оқытылуы қайта қарастырылатынын, ол үшін арнайы комиссия құрылатынын жазған болатын. Балалар әдебиетінің өкілі ретінде қандай пікір білдіресіз?
Жарас Ахан: Саналы адамға сенім керек
Серік ЕРҒАЛИ: Жат жұртта 8 млн қазақ жүр, олардың арманы – Қазақстанға оралу
– Бұған қатысты пікірімді фейсбук парақшамда бөлістім. Әдебиеттің ұлттық идеологияның бастауы екенін жоғарыдағылардың түсіне бастағаны қуантады. «Қазақ әдебиеті» оқулықтары қайта жазылып, оқулыққа енгізілетін қаламгерлер тізімі дайындалады екен. Тізім дайындауда Жазушылар одағының ой-пікіріне көбірек басымдық берілетін көрінеді. Сондықтан Жазушылар одағы бастауыштың оқушыларына арнап балалар әдебиетінің классиктері Жақан Смақов, Жарасқан Әбдіраш, Марат Қабанбай, Өтепберген Ақыпбеков, Әнуарбек Дүйсенбиев, Әділ Балта, Сұлтан Қалиұлы, Ескен Елубай ағалардың шығармашылығын ұмыт қалдырмаса деген ұсыныс-тілегімді айтқан болатынмын.
Мысалы, Әділ Балта ағамыз «Ұлан» газетінде қызмет етті. Біз оқушы кезімізде сол кісінің әңгімелерін «Ұланның» жаңа санынан үзбей оқып отыратын едік. Ол кісі қазір о дүниелік болып кетті. Балаларға арналған кітаптары оқырман қолына жеткен жоқ. Осындай ескерусіз қалған балалар авторларын Қазақ әдебиеті оқулығына енгізу керек деп ойлаймын.
– Сөз соңында «Мұнара» газетінің алға қойып отырған жоспарларымен бөліссеңіз.
– Жыл басында Абай Құнанбайұлының 175 жылдығына орай «Абай сөзі  – ұлт темірқазығы» деген байқау жариялаған болатынбыз. Бұйырса жақында сол байқаудың қорытындысы шығады. Одан бөлек газетке жаңа айдарлар ашу, жас авторларды тарту, оқырмандар қатарын ұлғайту, газетті әлде де қызықты етіп шығарып, үгіт-насихат жұмыстарын күшейту секілді жұмыстар істеледі. Алла жәрдемші болсын деп тілейміз!
– Жазудан қолыңыз талмасын, әңгімеңізге рақмет!
Сұхбаттасқан – Балжан  ӘУЕЗХАНҚЫЗЫ
Тегтер: балалар әдебиетігазетСерікбол Хасан
«Алтын сақа» балалар әдебиеті шығармаларының байқауы жарияланды
«Мұнара» газетінің жариялаған конкурсы ұзартылды
Туралық – ештеңеге айырбасталмайтын рухани құндылық
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
Исламның 5 парызы – Ибраһимнің (а.с.) 5 қазынасы
Бөлісу 1233 Твитерге 771
«Хикмет» cөзінің мағынасы қандай?
Бөлісу 208 Твитерге 130
Төрт мәзһаб – ислам
Бөлісу 752 Твитерге 470
Қожа Ахмет Ясауи хикметтері – тәрбиелік құрал
Бөлісу 148 Твитерге 92
Сотталған: «Ата-анамды «кәпірсіңдер» деп ренжіткенім үшін қатты өкінемін»
«Ел үлесі – пәтерге»: Көпбалалы анаға бес бөлмелі үйдің кілті табысталды
Жарас Ахан: Саналы адамға сенім керек
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin